## Capítol 16. Menús

## 1. Introducció als menús

Hi ha molts llocs al GIMP on podeu trobar menús. L'objectiu d'aquest capítol és explicar totes les ordres que són accessibles des del menú principal a la part superior de la finestra del GIMP, i el menú principal que s'obté fent clic-dret en el llenç. Tots els menús contextuals i les entrades de menú d'altres diàlegs es descriuen en altres capítols que descriuen els mateixos diàlegs.

### 1.1. El menú principal

El menú principal en mode multifinestra.

| Nota
El menú principal pot contenir entrades addicionals si heu afegit scripts o connectors.

### 1.2. Menús contextuals

En algunes parts de la interfície del GIMP, un clic-dret obre un «menú contextual», que permet accedir a ordres addicionals relacionades amb on heu fet clic. Alguns llocs on podeu accedir als menús contextuals són:

- Fent clic-dret a sobre la finestra de la imatge, es mostra el menú imatge. Pot ser útil si treballeu en el mode pantalla completa sense barra menú.

- Fent clic-dret sobre una capa en el Diàleg de capes o en un canal en el Diàleg de canals mostra funcions per a la capa o el canal seleccionat.

- Fer clic-dret a la barra del menú principal té el mateix efecte que fer clic-esquerre.

- Fer clic-dret en la barra del títol, mostra funcions que no pertanyen al GIMP sinó al gestor de finestres de l'ordinador.

### 1.3. Menús de pestanyes

El «Menú pestanyes» no està relacionat amb el menú principal, però s'esmenta ací per tal de ser complet:

Cada diàleg acoblable conté un botó del menú pestanyes . En prémer el botó del menú pestanyes s'obrirà un menú especial d'operacions relacionades amb les pestanyes, amb una entrada a la part superior que obrirà el menú contextual del diàleg.

Figura 16.1. Un diàleg acoblable.

El menú de la pestanya.

Mireu Secció 2.3.2, «Menú de pestanyes» per a saber més sobre els menús de les pestanyes.

7.10. Diàleg de la drecera de teclat |  | 2. El menú «Fitxer»

Report a bug in GIMP Informa d'un error de documentació