### 13.9. Mosaic de paper

#### 13.9.1. Resum

Figura 17.313. Exemple del filtre «Retalls de paper».

Imatge original

Filtre aplicat

Aquest filtre talla la imatge (capa activa o selecció) en quadrats, i els mou perquè se solapin o se separin, més o menys. Fins i tot poden sortir del marc de la imatge.

#### 13.9.2. Activació del filtre

Aquest filtre es troba al menú principal Filtres → Mapa → Mosaic de paper….

#### 13.9.3. Opcions

Figura 17.314. Opcions del filtre «Mosaic de paper»

Predefinits, «Tipus d’entrada», Retallat, Opcions de combinació, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

Amplada de la tessel·la, Alçada de la tessel·la

  El filtre comença a tallar la imatge abans de desplaçar les peces; així, la mida i el nombre de peces en direcció horitzontal (Amplada) i vertical (Alçada) han de ser adequades per a la mida de la imatge.

  Quan aquestes opcions estan enllaçades, les rajoles són quadrades.

Velocitat de moviment

  Aquest és el percentatge màxim de decalatge en relació a la mida dels costats dels quadres.

Embolica el voltant

  A causa del moviment de les peces, algunes poden sobrepassar les vores de la imatge. Si es marca aquesta opció, les que surtin per un costat entraran pel costat oposat.

Tipus fraccional

  Després de tallar, poden quedar els píxels originals. Hi ha tres maneres de tractar-los:

  Força

    Els píxels restants també es tallaran.

  Ignora

    L'opció Tipus de fons no es té en compte i es mantenen els píxels restants.

  Fons

    Els píxels restants seran reemplaçats amb el tipus de fons definit en la següent secció.

Centrat

  Si aquesta opció està marcada, les peces s'agrupen al centre de la imatge.

Tipus de fons

  Podeu seleccionar el tipus de fons que s'utilitzarà si el botó Fons està marcat entre sis opcions:

  Imatge invertida

    Els colors del fons s'invertiran (255-valor en cada canal de color).

  Transparent

    El fons serà transparent.

  Imatge

    Els colors del fons no es canvien. La imatge original és el fons.

  Color

    Els píxels restants se substituiran pel color que podeu seleccionar. Per defecte és el color de primer pla de la caixa d'eines. Podeu triar un altre color utilitzant el botó de color o el selector de color.

Llavor aleatòria, Llavor nova

  Aquesta opció controla l'aleatorietat del filtre. La casella llavor aleatòria us permet introduir manualment una llavor per a l'algorisme d'aleatorització utilitzat. També podeu generar una llavor aleatòria prement el botó Llavor nova. Si s'utilitza la mateixa llavor aleatòria en la mateixa situació, el filtre produeix exactament els mateixos resultats. Una llavor aleatòria diferent produeix resultats diferents.

13.8. Transformació recursiva |  | 13.10. Mosaic sense juntures

Report a bug in GIMP Informa d'un error de documentació