### 4.5. Gira

Aquesta eina s'utilitza per a girar la capa activa, una selecció o un camí. En fer clic a la imatge o a la selecció, apareixerà un diàleg d'Ajust del gir, on podreu establir l'eix de rotació, marcat amb un punt, i l'angle de rotació. Podeu fer el mateix arrossegant el punter a sobre la imatge o al punt de gir.

#### 4.5.1. Activació de l'eina

Hi ha diferents possibilitats d'activar l'eina:

- Des de la barra del menú Eines → Eines de transformació → Gira,

- Fent clic a la icona eina: a la barra d'eines

- Fent clic a la tecla drecera Maj+R.

#### 4.5.2. Tecles modificadores

Ctrl

  Mantenint premuda la tecla Ctrl, la rotació es farà en múltiples de 15 graus.

#### 4.5.3. Opcions

Figura 14.102. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Transformació, Direcció, Interpolació, Retallat, Mostra la previsualització de la imatge, Guies

  | Nota
  Aquestes opcions es descriuen en les Eines de transformació comunes.

Direcció de transformació

  La direcció de transformació estableix en quina forma o direcció gira una capa. En mode Normal, la capa gira tal com s'espera. Si la capa gira 10 graus cap a la dreta, llavors es mostrarà així. Aquest mode és l'oposat al gir Correctiu.

  El gir correctiu s'utilitza principalment per a corregir les imatges que no són rectes. Si la imatge està 13 graus torta, llavors millor no girar-la per aquest angle. Amb el Gir Correctiu podeu girar visualment i alinear la capa amb la imatge. Com que la transformació és reversible, o fer-se a la inversa, la imatge girarà amb prou angle per a corregir l'error.

15 graus (Maj)

  15 Graus (Maj) restringeix el gir a angles de 15 graus.

#### 4.5.4. El diàleg d'ajust del gir

Figura 14.103. El diàleg d'ajust del gir

Angle

  Podeu definir el gir de l'angle, de -180° a +180°, en total 360°.

Centra X/Y

  Aquesta opció permet ajustar la posició del centre de gir, marcat per una creu dins un cercle en la imatge. Fer clic i arrossegar en aquest punt, permet moure el centre fins i tot fora de la imatge. Per defecte, la unitat de mesura és el píxel, però podeu canviar-la mitjançant la llista desplegable.

  Figura 14.104. El centre de gir

  La capa que gira al voltant del centre de rotació fora de la imatge

Botó de reajustar

  Amb aquest botó podeu restablir les nanses de transformació a la forma quadrada original, mantenint el nivell de transformació i zoom actuals. Això permet crear transformacions més complexes fent la transformació en diversos passos.

| Nota
Podeu girar les capes a Capes → Transforma → Gir arbitrari.... Mireu Secció 7.51, «Gir arbitrari».

4.4. Escapça |  | 4.6. Escalímetre

Report a bug in GIMP Informa d'un error de documentació