### 2.10. Desa'n una còpia…

L'ordre Desa'n una còpia fa el mateix que l'ordre Desa, però amb una diferència important. Sempre pregunta per un nom de fitxer i desa la imatge en un fitxer amb format XCF, però no canvia el nom de la imatge activa ni la marca com a «neta». Com a resultat, si intenteu esborrar la imatge o sortir del GIMP, sereu informat que la imatge és «bruta» i tindreu l'opció de desar-la.

Aquesta ordre és útil quan voleu desar una còpia de la imatge en l'estat actual, i continuar amb el treball sobre el fitxer original sense interrupció.

#### 2.10.1. Activar l'ordre

Podeu accedir a aquesta ordre des del menú principal Fitxer → Desa'n una còpia…. No hi ha drecera de teclat predeterminada.

2.9. Anomena i desa… |  | 2.11. Reverteix

Report a bug in GIMP Informa d'un error de documentació