### 2.3. Modes de la capa d'enfosquiment

El grup «Enfosquir» conté modes de la capa que fan que el resultat sigui més fosc.

Només enfosqueix

  Figura 8.19. Exemple per al mode de la capa «Només enfosqueix»

  Capa superior amb un 100% d'opacitat utilitzant el mode «només enfosqueix».

  El mode Només enfosqueix compara cada component de cada píxel en la capa superior amb el corresponent de la capa inferior i usa el valor més petit en la imatge resultant. Les capes completament blanques no tenen efecte sobre la imatge final i les completament negres donen una imatge negra.

  El mode és commutatiu: l'ordre de les capes no canvia el resultat.

Només enfosqueix la Lumi/Luminància

  Figura 8.20. Exemple per al mode capa «Només enfosqueix lumi/luminància»

  Capa superior amb una opacitat del 100% utilitzant el mode «Només enfosqueix Lumi/Luminància » mode.

  El mode només enfosqueix lumi/luminància compara la luminància de cada píxel en la capa superior amb la corresponent en la capa inferior i utilitza el valor més petit en la imatge resultant. Les capes completament blanques no tenen cap efecte sobre la imatge final i les capes completament negres donen com a resultat una imatge negra. Lumi és la versió perceptiva de la luminància.

  El mode és commutatiu; l'ordre de les dues capes no importa (excepte les zones transparents de la capa inferior).

Multiplica

  Figura 8.21. Exemple per al mode de la capa «Multiplica»

  Capa superior amb un 100% d'opacitat mitjançant el mode «Multiplica».

  El mode Multiplica multiplica els valors dels píxels de la capa superior amb els de la capa inferior. El resultat sol ser una imatge més fosca. Si qualsevol de les capes és blanca, la imatge resultant és la mateixa que l'altra capa. Si qualsevol de les capes és negra, la imatge resultant és completament negra.

  El mode és commutatiu; l'ordre de les dues capes no importa (excepte les zones transparents de la capa inferior).

Crema

  Figura 8.22. Exemple per al mode de la capa «Crema»

  Capa superior amb una opacitat del 100% utilitzant el mode «Crema».

  El mode Crema inverteix el valor del píxel de la capa inferior, el divideix pel valor del píxel de la capa superior, i després inverteix el resultat. Tendeix a fer la imatge més fosca, similar al mode «Multiplica».

  En fotografia, és una tècnica que s'usa en la cambra fosca per incrementar l'exposició d'àrees particulars de la imatge. Fa que apareguin detalls en les zones més il·luminades. Quan s'usa per a aquest propòsit, pot funcionar millor treballar amb imatges en escala de grisos i utilitzant una eina de pintura en lloc dels modes de la capa.

Crema lineal

  Figura 8.23. Exemple per al mode de la capa «Crema lineal»

  Capa superior amb un 100% d'opacitat mitjançant el mode «Crema lineal».

  El mode Crema lineal afegeix els valors de píxel de les capes superior i inferior, i després resta 1,0. Tendeix a fer la imatge més fosca, similar al mode «Multiplica».

2.2. Modes de capa Il·lumina |  | 2.4. Modes de la capa de contrast

Report a bug in GIMP Informa d'un error de documentació