### 2.7. Selecciona per color

L'eina Selecciona per Color està dissenyada per a seleccionar àrees d'una imatge basant-se en la similitud del color. Funciona de manera semblant a l'eina Selecció difusa. La principal diferència és que la Selecció difusa selecciona regions contigües, amb totes les parts connectades al punt de partida per camins que no contenen grans buits; mentre que l'eina Selecciona per color seleccionarà tots els píxels que són prou semblants en color al píxel sobre el qual feu clic, independentment d'on es trobin.

#### 2.7.1. Activació de l'eina

Hi ha diferents possibilitats d'activar l'eina:

- Des del menú de la imatge Eines → Eines de selecció → Selecció per color,

- En fer clic a la icona eina de la caixa d'eines,

- En prémer la drecera de teclat Maj+O.

#### 2.7.2. Tecles modificadores

L'eina de selecció per color no té cap tecla modificadora especial, només les que afecten a totes les eines de selecció de la mateixa manera. Consulteu la secció Eines de selecció.

#### 2.7.3. Manipulació de l'eina

Figura 14.23. L'eina Selecció per color: selecciona píxels no necessàriament contigus

Igual que amb la Selecció difusa, la selecció s'inicia tan aviat com s'ha fet clic, amb referència al primer píxel premut. Si feu clic i arrossegueu, es canvia el llindar de selecció, com amb la Vareta Màgica.

Podeu moure el contorn de la selecció amb els cursors, però no amb el ratolí.

#### 2.7.4. Opcions

Figura 14.24. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Mode, Suavitzador, Suavitza la vora

  | Nota
  Vegeu Eines de selecció Opcions d'ajuda amb opcions que són comunes a totes aquestes eines. Ací només s'expliquen les opcions específiques d'aquesta eina.

Selecciona àrees transparents, Mostra fusionada, Llindar blanc i negre, Seleccionar per, Màscara de dibuix

  Aquestes opcions funcionen exactament de la mateixa manera que es descriuen per a l'eina Selecció Sifusa. Vegeu Secció 2.6.4, «Opcions» per a més detalls.

2.6. Selecció difusa (Vareta Màgica) |  | 2.8. Selecció de tisores

Report a bug in GIMP Informa d'un error de documentació