### 2.3. Desant imatges amb transparència

Hi ha dos enfocaments diferents utilitzats en els formats de fitxers gràfics per a suportar les àrees transparents de la imatge: la transparència binària simple o la transparència alfa. La transparència binària simple la suporta el format GIF; un color de la paleta de colors indexats es marca com el color transparent. La transparència alfa la suporta el format PNG; la informació de la transparència es desa en un canal separat, el Canal alfa.

| Nota
El format GIF gairebé mai no s'utilitza perquè el PNG suporta totes les característiques del GIF i algunes addicionals (per exemple, la transparència alfa). No obstant això, el GIF encara s'utilitza per a animacions.

Procediment 6.1. Creació d'una imatge amb zones transparents (transparència alfa)

1. En primer lloc, utilitzarem la mateixa imatge que en els programes d'aprenentatge anteriors, Wilber la mascota del GIMP.

   Figura 6.3. La imatge de Wilber oberta en mode RGBA

2. Per a exportar una imatge amb transparència alfa, heu de tenir un canal alfa. Per a verificar si la imatge té un canal alfa, aneu a diàleg del canal i verifiqueu que existeix una entrada per a l'«Alfa», a més de vermell, verd i blau. Si no és el cas, afegiu un canal alfa nou des del menú de les capes; Capa+Transparent → Afegeix un canal alfa.

3. El fitxer XCF original conté capes del fons que podeu llevar. El GIMP ve amb filtres estàndard que suporten la creació de degradats; cerqueu a Filtres+Llums i ombres. Només us limita la vostra imaginació. Per a demostrar les capacitats de la transparència alfa, es mostra una lluentor suau al voltant de Wilber.

4. Després d'acabar amb la imatge, la podeu exportar a format PNG.

Figura 6.4. La imatge del Wilber amb transparència

Els tons mitjans marcats en la capa del fons representen la regió transparent de la imatge exportada mentre treballeu sobre ella en el GIMP.

2.2. Reduint encara més la mida del fitxer |  | Capítol 7. Dibuix amb el GIMP

Report a bug in GIMP Informa d'un error de documentació