### 6.26. Carpetes

Figura 15.102. Preferències de les carpetes

Aquesta pàgina us permet determinar les ubicacions de dues carpetes importants emprades pel GIMP per a desar fitxers temporals. Les següents pàgines us permeten personalitzar els llocs en què se cerquen recursos com ara els pinzells, etc.; consulteu carpetes de dades per a obtenir-ne una descripció. Podeu canviar les carpetes que es veuen ací editant les entrades, o prement els botons de la dreta perquè aparegui un diàleg selector de fitxers.

#### 6.26.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.26.2. Opcions

Carpeta temporal

  Aquesta carpeta s'usa per a fitxers temporals: fitxers creats per a desar temporalment dades, i que s'esborren en la mateixa sessió del GIMP. No requereix una gran quantitat d'espai ni un alt rendiment. Per defecte, s'usa una subcarpeta anomenada `tmp` a la vostra carpeta personal del GIMP, però si el disc té molt poc espai, o un rendiment molt pobre, podeu canviar-ho a una carpeta diferent. La carpeta ha d'existir i heu de tenir permís per a escriure-hi, o poden passar coses indesitjades.

Carpeta d'intercanvi

  Aquesta és la carpeta que s'empra com a «banc de memòria» quan la mida total de les vostres imatges i altres dades obertes en el GIMP excedeixen la RAM disponible. Si treballeu amb imatges molt grosses, o amb imatges amb moltes capes, o amb moltes imatges obertes alhora, El GIMP pot utilitzar potencialment una quantitat considerable d'espai d'intercanvi, de manera que l'espai de disc disponible i el rendiment són definitivament aspectes a tenir en compte per a aquesta carpeta. Per defecte, s'estableix al vostre directori personal del GIMP, però si teniu un altre disc amb més espai lliure, o amb un rendiment substancialment millor, podeu veure un benefici significatiu en moure la carpeta d'intercanvi allà. El directori ha d'existir i s'hi ha de poder escriure.

6.25. Controladors d'entrada |  | 6.27. Carpetes de dades

Report a bug in GIMP Informa d'un error de documentació