### 4.12. Eixampla

L'ordre Eixampla incrementa la mida d'una selecció en la imatge activa. Funciona de manera similar a l'ordre Encongeix, que redueix la mida de la selecció.

#### 4.12.1. Activació de l'ordre

Podeu accedir a aquesta ordre des de la barra de menú Selecciona → Eixampla.

#### 4.12.2. Descripció del diàleg «Eixampla la selecció»

Figura 16.25. La finestra del diàleg «Eixampla la selecció»

Eixampla la selecció uns

  Podeu introduir la quantitat en què voleu incrementar la selecció en la caixa de text. La unitat de mesura per defecte és el píxel, però podeu triar-ne una altra de diferent mitjançant el menú desplegable.

#### 4.12.3. Una peculiaritat de les seleccions rectangulars

Quan eixampleu una selecció rectangular, la selecció resultant té els cantons arrodonits. La raó es mostra en la següent imatge:

Figura 16.26. Per què eixamplar una selecció rectangular arrodoneix els cantons

Si no voleu arrodonir els cantons, podeu usar l'ordre Rectangle arrodonit amb un 0% de radi.

4.11. Encongeix |  | 4.13. Vora

Report a bug in GIMP Informa d'un error de documentació