### 4.9. Transformació 3D

L’eina Transformació 3D permet canviar la perspectiva d’una capa i moure-la a l’espai 3D. Podeu establir un punt de fuga i, després, girar la capa en els eixos X, Y, Z.

Ofereix el diàleg d'opcions habitual a sota la Caixa d'eines i un diàleg de configuració en el llenç.

#### 4.9.1. Activació de l'eina

Hi ha diferents possibilitats d'activar l'eina:

- Des del menú: Eines → Eines de transformació → Transformació 3D.

- Fent clic a la icona eina: a la barra d'eines

- Fent clic a la tecla drecera Maj+W.

#### 4.9.2. Opcions

Figura 14.112. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Transformació, Direcció, Interpolació, Retallat, Mostra la previsualització de la imatge, Guies

  | Nota
  Aquestes opcions es descriuen en les Eines de transformació comunes.

Interacció unificada

  Aquesta opció permet canviar el punt de fuga, desplaçar i girar sense haver de canviar de pestanyes en el diàleg de configuració del llenç.

Restringeix l'eix (Maj)

  Quan premeu Maj, l'eix de transformació actual és fix en la previsualització.

Eix Z (Ctrl)

  Quan premeu Ctrl, la transformació es fa al voltant de l’eix Z.

Marc local (Alt)

  Aquesta opció permet controlar la transformació en el marc local de la capa de referència (la capa actual), en comptes del global (totes les capes).

4.8. Perspectiva |  | 4.10. Biaix en conjunt

Report a bug in GIMP Informa d'un error de documentació