### 4.2. Propietats dels camins

Els camins, com les capes i els canals, són components de la imatge. Quan deseu una imatge en el format XCF natiu del GIMP, els camins es desen amb ella. La llista de camins es pot veure i utilitzar mitjançant el Diàleg dels camins. Podeu moure un camí des d'una imatge a una altra copiant i enganxant mitjançant el menú emergent en el diàleg dels camins, o arrossegant una icona del diàleg dels camins a la imatge de destinació.

Els camins del GIMP són d'un tipus matemàtic anomenat «corbes de Bézier». Significa que estan definides per àncores i nanses. Les àncores són els punts per on passa el camí. Les nanses defineixen la direcció del camí quan s'hi afegeix o es treu un punt d'ancoratge. Cada punt d'ancoratge té dues nanses.

Paths can be very complex. If you create them by hand using the Paths tool, they probably won't contain more than a few dozen anchor points and usually a lot less than that. However, if you create them by transforming a selection into a path, or by transforming text into a path, the result can easily contain hundreds or even thousands of anchor points.

Un camí pot tenir múltiples components. Un «component» és una part d'un camí on els punts d'ancoratge estan units entre si per segments. La capacitat de tenir múltiples components en els camins, permet convertir-los en seleccions independents.

Cada component d'un camí pot ser obert o tancat: és «tancat» quan l'últim punt d'ancoratge està connectat amb el primer. Si es transforma un camí en una selecció, els components oberts es converteixen automàticament en components tancats, connectant l'últim punt d'ancoratge amb el primer mitjançant una línia recta.

Els segments del camí poden ser rectes o corbats. Un camí s'anomena «poligonal» si tots els seus segments són rectes. Un segment de camí nou sempre es crea recte; les nanses dels punts d'ancoratge es troben directament a sobre dels punts d'ancoratge, produint nanses de longitud zero que produeixen segments de línia recta. Arrossegueu una nansa des d'un punt d'ancoratge per a fer que un segment es corbi.

Una cosa bona dels camins és que utilitzen molt pocs recursos, sobretot en comparació amb les imatges. La representació d'un camí a la RAM requereix emmagatzemar només les coordenades de les seves àncores i nanses. Per tant, és possible tenir literalment centenars de camins en una imatge sense causar cap estrès significatiu al vostre sistema. Fins i tot un camí amb milers de segments consumeix recursos mínims en comparació amb una capa o canal típics.

Es poden crear i manipular camins utilitzant l'eina camins.

4. Camins |  | 4.3. Camins i seleccions

Report a bug in GIMP Informa d'un error de documentació