### 6.22. Aparença de la finestra d'imatge

Figura 15.93. Preferències de l'aparença de la finestra d'imatge

Aquesta pàgina us permet personalitzar l'aparença predeterminada de les finestres d'imatge, per al mode Normal i per al mode Pantalla completa.

Totes les opcions d'aquesta secció es poden substituir per les ordres del menú Visualitza.

#### 6.22.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.22.2. Opcions

Les úniques opcions que poden necessitar més explicació són les relacionades amb el farciment. El «farciment» és el color que es mostra al voltant de la imatge, si aquesta no abasta tota l'àrea de visualització (es mostra en gris clar en la figura). Podeu triar entre quatre colors per al color de farciment: usar el color especificat pel tema actual, usar el color clar o el color fosc usat en els quadres de transparència, o usar un color personalitzat, que es pot triar fent clic en el botó de color «Color personalitzat de farciment».

Manté el farciment del llenç al mode Mostra-ho tot: en aquest mode (Secció 5.3, «Mostra-ho tot»), podeu veure píxels que sobrepassen el marc del llenç. Quan aquesta opció no està marcada, l'àrea fora del llenç és com un patró escacat, fins i tot si heu seleccionat un color de farciment personalitzat. Quan l'opció està marcada, el llenç té el color del farciment personalitzat.

Figura 15.94. Exemple

El farciment és de color groc. No està marcat «Mantenir el farciment del llenç».

El farciment és de color groc. Està marcat «Mantenir el farciment del llenç».

6.21. Finestres d'imatge |  | 6.23. Títol de la imatge i format de la barra d'estat

Report a bug in GIMP Informa d'un error de documentació