### 3.14. Clona en perspectiva

Aquesta eina permet clonar la perspectiva que es vulgui. Primer establiu les línies de fuga de la mateixa manera que es fa amb l'eina Perspectiva. Després copieu l'àrea d'origen de la mateixa manera que es fa amb l'eina Clona.

#### 3.14.1. Activació de l'eina

Hi ha diferents possibilitats per a activar l'eina:

- Des del menú imatge: Eines → Eines de pintura → Clona en perspectiva.

- Fent clic a la icona eina en la caixa d'eines.

#### 3.14.2. Tecles modificadores

Ctrl

  Si feu Ctrl-clic podreu seleccionar una nova font clònica.

Maj

  Quan s'estableix la font i es prem aquesta tecla, veureu una línia fina que connecta el punt anterior on es va fer clic amb la posició actual del punter. Si es torna a fer clic sense deixar de mantenir premuda la tecla Maj, l'eina clonarà al llarg d'aquesta línia. Útil per a quan es clona a partir d'un patró.

#### 3.14.3. Opcions

Figura 14.78. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Mode operatiu

  Quan s'utilitza aquesta eina primer cal triar Modifica en perspectiva. Això funciona com l'eina Perspectiva. Després s'ha d'escollir Clona en perspectiva i l'utilitzeu de la mateixa manera que l'einaClona.

Mode, Opacitat, Pinzell, Mida, Relació d'aspecte, Angle, Espaiat, Duresa, Força, Dinàmiques, Opcions de les dinàmiques, Dispersador, Pinzellada suau, Bloca el pinzell per veure'l
  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.
Font, Alineació

  Aquests són els mateixos que l'eina Clona.

Vora dura

  Aquesta opció dóna un contorn dur a l'àrea clonada.

#### 3.14.4. Exemple

Figura 14.79. Exemple de «Clona en perspectiva»

Es comprova el «Pla modifica en perspectiva». Les línies de fuga han estat col·locades.

L'opció «Clona en perspectiva» està marcada. El rectangle blanc s'ha clonat. Es farà més petit fins a desaparèixer.

3.13. Cicatritza |  | 3.15. Difumina/Perfila

Report a bug in GIMP Informa d'un error de documentació