### 5.3. Canviar la mida del pinzell

Tots els pinzells tenen una mida variable que es pot canviar.

Podeu canviar la mida del pinzell de diferents maneres:

- Utilitzant el lliscador Mida a les opcions de l'eina. Les eines Llapis, Pinzell, Goma d'esborrar, Aerògraf, Clona, Cicatritza, Clona en perspectiva, Difumina/Ressalta i Aclareix/Crema tenen un lliscador per a variar la mida del pinzell.

- Utilitzant les tecles de drecera per defecte per canviar la mida d'una eina:

  - Redueix la mida a 1: [

  - Augmenta la mida a 1: ]

  - Redueix la mida a 10: {

  - Augmenta la mida a 10: }

- Utilitzant les accions predeterminades de la roda de desplaçament del ratolí per a canviar la mida d'una eina:

  - Redueix la mida en 1: Ctrl+Alt+Roda de desplaçament cap avall

  - Augmenta la mida en 1: Ctrl+Alt+Roda de desplaçament cap amunt

- Configurant el comportament de la roda del ratolí a les Preferències dels controladors d'entrada:

  1. En la finestra principal del GIMP, premeu Edita → Preferències.

  2. En la columna esquerra de la finestra nova, seleccioneu Dispositius d'entrada → Controladors d'entrada.

  3. Les preferències dels Controladors d'entrada addicionals es mostren amb dues columnes: Controladors disponibles i Controladors actius.

     En la columna Controladors actius, feu doble clic en el botó Roda principal del ratolí.

  4. S'obre el diàleg Configura el controlador d'entrada.

     En la columna esquerra de l'Esdeveniment, seleccioneu l'entrada Desplaça amunt.

  5. Feu clic al botó Edita l'esdeveniment (al mig de sota de la llista).

  6. S'obre el diàleg Selecciona l'acció d'esdeveniment del controlador.

     A la columna Acció, amplieu l'element eines.

  7. En la columna esquerra de l'Acció, seleccioneu Mida de l'eina: augment relatiu, després feu clic al botó D'acord.

  8. Ara l'esdeveniment Desplaça cap amunt s'associa amb l'acció eines-mida-augment-percentatge.

  9. Tanqueu la finestra.

  10. Amb el mateix mètode, configureu Desplaça cap avall perquè s'associï amb la Mida de l'eina: disminució relativa.

  11. Feu clic al botó D'acord en la finestra principal Preferències.

  Després d'aquestes explicacions una mica llargues, podeu utilitzar la roda del ratolí per a variar-ne la mida. Per exemple, trieu l'eina llapis amb el pinzell «Cercle». Situeu el punter en la finestra de la imatge, si utilitzeu la roda del ratolí en les dues direccions podreu veure el «Cercle» encongint-se o estirant-se.

- Configurant el comportament de les fletxes del cursor Fletxa amunt i Fletxa avall del teclat:

  El mètode és similar al de la roda del ratolí. Les úniques diferències són:

  - En la columna Controladors actius, feu doble clic al Teclat principal.

  - A la columna Esdeveniment, editeu l'entrada Cursor amunt per a la primera tecla, i Cursor avall per a la segona tecla.

  - A continuació, utilitzeu les fletxes del cursor Amunt i Avall del teclat. El resultat és el mateix que amb la roda del ratolí.

5.2. Crea pinzells animats |  | 5.4. Creació ràpida d'un pinzell

Report a bug in GIMP Informa d'un error de documentació