### 6.25. Controladors d'entrada

Figura 15.98. Preferències dels controladors d'entrada

Aquesta pàgina us permet activar o desactivar un dispositiu d'entrada i configurar-lo.

#### 6.25.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.25.2. Opcions

Aquest diàleg té dues llistes addicionals de controladors d'entrada: Controladors disponibles a l'esquerra, Controladors actius a la dreta. S'utilitza per a habilitar o inhabilitar dispositius d'entrada i configurar-los.

Un clic sobre un element el ressaltarà i podeu moure el controlador d'una llista a una altra fent clic sobre la tecla del cursor respectiva. Quan intenteu moure un controlador des de la llista de controladors actius a la de controladors disponibles, apareix un diàleg i tindreu l'opció de llevar-lo o de deshabilitar-lo.

Quan feu un clic doble sobre un controlador (generalment actiu) o bé feu clic sobre el botó Edita en la part inferior de la llista, podeu configurar aquest controlador en la finestra del diàleg:

Roda del ratolí principal

Figura 15.99. Roda del ratolí principal

General
  Mostra les incidències d'aquest controlador

    Aquesta opció s'ha d'activar si voleu una impressió en «stdout» (sortida estàndard) dels esdeveniments generats pels controladors habilitats. Si voleu veure aquests esdeveniments, hauríeu d'iniciar el GIMP des d'un terminal o fent que s'imprimeixi la sortida estàndard en un fitxer amb una redirecció de la consola. L'ús principal d'aquesta opció és per a depuració.

  Activa aquest controlador

    Aquesta opció s'ha d'activar si voleu afegir una acció nova a la roda del ratolí.

Esdeveniments de la roda del ratolí

  Aquesta finestra mostra els esdeveniments de la roda de desplaçament disponibles a l'esquerra i, a la dreta, les accions associades a aquesta activitat. Per canviar o afegir una acció a una activitat feu doble clic o premeu el botó Edita l'esdeveniment.

  Per eliminar una acció, premeu el botó Neteja l'esdeveniment.

Edició de l'acció assignada a una activitat

  Després de seleccionar una activitat, si feu clic en el botó Edita, obriu el diàleg següent:

  Figura 15.100. Selecciona l'acció per l'esdeveniment del controlador

  Aquest diàleg és similar al d'editar dreceres de teclat, excepte que no hi ha cap columna de drecera.

  Si ja hi ha una acció assignada per a aquest esdeveniment, el diàleg s'obrirà amb aquesta acció seleccionada; en cas contrari, mostrarà les seccions amb les categories d'acció disponibles. Feu clic a una acció per a seleccionar-la i premeu D'acord per a confirmar que voleu que aquesta acció s'assigni a l'esdeveniment seleccionat.

Teclat principal

  Podeu usar aquest diàleg de la mateixa manera que per a la roda del ratolí. Els esdeveniments estan relacionats amb les tecles del cursor, combinat o no amb tecles de control.

  Figura 15.101. Teclat principal

| Nota
Podeu trobar un exemple de com canviar les accions assignades als esdeveniments a la documentació de Creació d'un pinzell de mida variable.

6.24. Dispositius d'entrada |  | 6.26. Carpetes

Report a bug in GIMP Informa d'un error de documentació