### 8.47. Treu les bandes

#### 8.47.1. Descripció general

S'utilitza per eliminar ratlles verticals causades per escàners de mala qualitat. Funciona afegint un patró que interferirà amb la imatge, eliminant ratlles si la configuració és bona. Aquest patró «negatiu» es calcula a partir d'elements verticals de la imatge, així que no us sorprengueu si veieu ratlles a la previsualització d'una imatge que no en té cap. Si el patró té massa «intensitat», la imatge es ratllarà.

Si després d'una primera passada encara hi ha una ratlla, seleccioneu-la rectangularment i torneu a aplicar el filtre (un altre tipus de selecció pot empitjorar el resultat).

#### 8.47.2. Activació el filtre

Aquest filtre es troba en el menú principal Colors → Mapa del to → Treu les bandes... .

#### 8.47.3. Opcions

Figura 16.206. Opcions del filtre «Treu les bandes»

Previsualització

  Si està marcat, els resultats dels paràmetres es mostraran interactivament a la previsualització. Les barres de desplaçament permeten moure's per la imatge.

Crea un histograma

  Aquest «histograma » és una imatge en blanc i negre que mostra el patró d'interferència de manera més llegible.

Amplada

  El lliscador i la casella d'entrada permeten establir la «intensitat» del filtre (2-100): més de 60 és rarament necessari i pot crear artefactes.

8.46. Èmfasi |  | 8.48. Retinex

Report a bug in GIMP Informa d'un error de documentació