### 2.2. Instal·lació de Script-Fus

El que té de bo Script-Fu és que podeu compartir els scripts amb els vostres amics del GIMP. Hi ha molts scripts que venen per defecte amb el GIMP, però en línia encara n'hi ha més de disponibles per baixar.

1. Si heu baixat un script, copieu-lo o moveu-lo a una de les carpetes Scripts del GIMP. La ubicació d'aquestes carpetes es pot trobar a Preferències: Carpetes → Scripts. Fins i tot hi podeu afegir una nova carpeta de scripts si us resulta més convenient.

2. Per poder utilitzar el nou script heu de reiniciar el GIMP si el teniu obert mentre afegiu l'script. L'script apareixerà en un dels menús del GIMP. Si no el trobeu, cerqueu-lo al menú Filtres, o utilitzeu l'ordre cerca utilitzant /. Si no apareix en absolut, és que alguna cosa va malament amb l'script (per exemple, conté errors de sintaxi).

2. Ús de scripts Script-Fu |  | 2.3. Què fer i què no fer

Report a bug in GIMP Informa d'un error de documentació