## 2. Característiques comunes

La majoria dels filtres són filtres GEGL. GEGL és la biblioteca de processament d'imatges utilitzada pel GIMP. Aquests filtres tenen diverses opcions en comú, algunes de les quals només es mostren sota determinades condicions.

Figura 17.1. Opcions comunes dels filtres GEGL

Quan una selecció està activa

(Cal tenir en compte que Força no és una opció comuna, sinó una opció del filtre descrit Reducció del soroll).

Quan la capa activa té un canal alfa i no hi ha cap selecció activa

(Cal tenir en compte que Força no és una opció comuna, sinó una opció del filtre descrit Reducció del soroll).

Predefinits

  Els predefinits dels filtres són similars als predefinits de les eines, podeu desar els vostres paràmetres preferits i recuperar-los quan calgui. Consten de:

  - Una llista desplegable que mostra el predefinit del moment i permet triar-ne un de diferent.

  - Una icona per a desar la configuració actual com a predefinit amb nom.

  - Una icona que obre un menú amb opcions per a importar predefinits des d'un fitxer, exportar els predefinits actuals a un fitxer i gestionar-los.

Tipus d'entrada

  | Nota
  La llista desplegable del tipus d'entrada només és visible quan una selecció està activa.

  - Utilitza la selecció com a entrada Si aquesta opció està seleccionada, el filtre només utilitza píxels dins de la selecció com a entrada per al filtre.

  - Utilitza tota la capa com a entrada Si aquesta opció està seleccionada, l'entrada del filtre és tota la capa. La sortida només afectarà la selecció. La capa fora de la selecció roman sense canvis.

Retallat

  | Nota
  La llista desplegable del retallat només és visible quan la capa actual té un canal alfa i no hi ha cap selecció activa.

  Aquest paràmetre determina què fer quan el resultat d'aquest filtre sigui més gran que la capa original.

  - Ajusta La capa es redimensionarà automàticament segons sigui necessari quan s'apliqui el filtre. Aquest és el valor per defecte.

  - Retalla El resultat es retallarà al límit de la capa.

Opcions de fusió

  When you expand this option by clicking , you can choose the blend Mode to be used when applying the filter, and the Opacity. These work the same as the layer blending options.

Previsualització

  Quan aquesta opció està marcada (per defecte), els canvis en la configuració del filtre es mostren directament al llenç. No s'apliquen a la imatge fins que no feu clic al botó D'acord.

Fusiona el filtre

  Per defecte, els filtres GEGL s'apliquen de manera no destructiva com a efectes de capa, el que significa que encara es poden canviar més endavant. Quan vulgueu aplicar el filtre immediatament a la capa mateixa, podeu activar aquesta opció.

  See Using Layer Effects for more details.

  Aquesta opció és recordada, de manera que només cal canviar-la una vegada si preferiu utilitzar sempre filtres de manera destructiva.

Vista dividida

  Quan aquesta opció està marcada, la visualització de la imatge es divideix en dues parts. Al costat esquerre mostra l'efecte del filtre aplicat, i al costat dret mostra la imatge sense filtre.

  | Nota
  Feu clic i arrossegueu la línia que divideix la previsualització per a desplaçar-la, i Ctrl-clic per fer la línia horitzontal o per tornar-la a la vertical.

Capítol 17. Filtres |  | 3. Filtres de difuminat

Report a bug in GIMP Informa d'un error de documentació