### 10.7. El submenú «Script-Fu»

Aquest submenú conté algunes ordres Scrip-Fu, especialment la consola de Script-Fu. Script-Fu és un llenguatge per a escriure scripts, que us permeten executar una sèrie d'ordres de GIMP automàticament.

#### 10.7.1. Activa el submenú

Podeu accedir a aquesta ordre en el menú principal Filtres → Desenvolupament → Script-Fu.

#### 10.7.2. Consola de Script-Fu

La consola de Script-Fu és una finestra de diàleg en què podeu provar interactivament les ordres Scheme.

La consola consisteix en una gran finestra principal desplaçable per a la sortida i una caixa de text a la part inferior per a introduir ordres Scheme. Quan escriviu una instrucció Scheme i premeu la tecla Retorn, l'ordre i el valor de retorn es mostraran en la finestra principal.

Figura 16.235. Consola de Script-Fu

Trobareu més informació sobre Scheme i exemples de com usar la consola de Script-Fu en laSecció 3, «Programa d'aprenentatge de l'Script-Fu».

Botons de la consola Script-Fu

Navega

  El botó Navega està al costat de la caixa de text de les ordres Scheme. Quan es fa clic, s'obre la finestra del navegador de procediments amb un botó addicional Aplica.

  Seleccioneu un procediment PDB de la llista i premeu el botó Aplica. El procediment seleccionat i els seus noms de paràmetres s'enganxaran al quadre de text de la consola d'script.

  Ara només heu de substituir els noms dels paràmetres després del nom del procediment per valors reals. A continuació, podeu cridar el procediment prement Retorn.

Tanca

  En prémer aquest botó es tanca la consola de Script-Fu.

Neteja

  Quan feu clic en aquest botó, s'elimina el contingut de la finestra principal. Tingueu en compte que no podeu recuperar el contingut eliminat usant l'ordre Desa.

Desa

  Aquesta ordre us permet desar el contingut de la finestra principal, que és la sortida de la consola Script-Fu (incloent-hi els caràcters «`>`»).

#### 10.7.3. Inicia el servidor

Aquesta ordre iniciarà un servidor, que llegeix i executa les instruccions Script-Fu (Scheme) que envieu a través d'un port especificat.

Figura 16.236. Opcions de servidor Script-Fu

Escolta la IP

  L'adreça IP que el servidor Script-Fu escoltarà. Normalment és 127.0.0.1 (també conegut com a host local). Canvieu això només si sabeu el que esteu fent.

Port del servidor

  El número del port per on el servidor de Script-Fu escoltarà. És possible iniciar més d'un servidor, especificant diferents números de port, per descomptat.

Fitxer de registre (log) del servidor

  Opcionalment podeu especificar el nom d'un fitxer que el servidor usarà per a registrar missatges informals i d'error. Si no s'especifica un fitxer, els missatges s'escriuran en «stdout».

El protocol de servidor Script-Fu

El protocol usat per a comunicar amb el servidor Script-Fu és molt senzill:

- Cada missatge (instrucció Script-Fu) de longitud `L` que s'envia al servidor ha d'anar precedida dels 3 bytes següents:

  Taula 16.1. Format de capçalera per a les ordres

  Byte núm. | Contingut | Descripció
  --- | --- | ---
  0 | 0x47 | Byte màgic ('G')
  1 | L div 256 | Byte alt de `L`
  2 | L mod 256 | Byte baix de `L`

- Cada resposta del servidor (valor de retorn o missatge d'error) de longitud `L` precedit dels 4 bytes següents:

  Taula 16.2. Format de capçalera per a la resposta

  Byte núm. | Contingut | Descripció
  --- | --- | ---
  0 | 0x47 | Byte màgic ('G')
  1 | codi d'error | 0 per a èxit, 1 per a error
  2 | L div 256 | Byte alt de `L`
  3 | L mod 256 | Byte baix de `L`

| Suggeriment
Si no voleu embrutar-vos les mans: hi ha un script Python anomenat servertest.py subministrat amb el codi font de GIMP, que podeu usar com un senzill intèrpret de la línia d'ordres per al servidor Script-Fu.

10.6. El submenú «Python-Fu» |  | 11. The «Windows» Menu

Report a bug in GIMP Informa d'un error de documentació